***Διεύθυνση Νοσηλευτικής Υπηρεσίας Πα.Γ.Ν.Η.***

***ΕΝΗΜΕΡΩΤΙΚΟ ΕΝΤΥΠΟ ΣΥΝΟΔΩΝ - ΑΣΘΕΝΩΝ ΠΟΥ ΣΧΕΤΙΖΕΤΑΙ ΜΕ ΤΗΝ ΠΑΡΟΧΗ ΥΠΗΡΕΣΙΩΝ ΣΤΟΥΣ ΑΣΘΕΝΕΙΣ ΑΠΟ ΑΠΟΚΛΕΙΣΤΙΚΟΥΣ ΝΟΣΟΚΟΜΟΥΣ***

|  |
| --- |
| 1. Σύμφωνα με το άρθρο 3 και το άρθρο 4 της υπ΄ αριθμ. Γ6α/Γ.Π.οικ.36622 (ΦΕΚ Β΄3289/28-06-2022) υπουργικής απόφασης, η διάθεση των αποκλειστικών νοσοκόμων στους ασθενείς, γίνεται μόνο από τον οικείο ονομαστικό πίνακα του νοσοκομείου που διατίθεται από την 7η Υγειονομική Περιφέρεια για κάθε ημερολογιακό έτος |
| 2. Σύμφωνα με το άρθρο 3 της υπ΄ αριθμ. Γ6α/Γ.Π.οικ.36622 (ΦΕΚ Β΄3289/28-06-2022) υπουργικής απόφασης, παραβίαση της σειράς από την εγκεκριμένη ετήσια λίστα, γίνεται μόνο σε περίπτωση προσωπικής επιλογής του ασθενή σε συγκεκριμένο πρόσωπο η οποία δηλώνεται με συμπλήρωση υπεύθυνης δήλωσης. Προϋπόθεση αποτελεί το συγκεκριμένο πρόσωπο να περιλαμβάνεται στη λίστα του νοσοκομείου και να είναι διαθέσιμο |
| 3. Σύμφωνα με το άρθρο 7 της υπ΄ αριθμ. Γ6α/Γ.Π.οικ.36622 (ΦΕΚ Β΄3289/28-06-2022) υπουργικής απόφασης, η άδεια παραμονής σε συνοδούς ασθενών, εκδίδεται από τον θεράποντα ιατρό και την Προϊσταμένη της εκάστοτε κλινικής, στην οποία αναφέρονται το ονοματεπώνυμο του ασθενούς και η συγγενική σχέση των συνοδών.  ***Στο Πα.Γ.Ν.Η. είναι απαραίτητη η έγκριση του Διοικητή*** |
| 4. Σύμφωνα με το άρθρο 7 της υπ΄ αριθμ. Γ6α/Γ.Π.οικ.36622 (ΦΕΚ Β΄3289/28-06-2022) υπουργικής απόφασης, στις περιπτώσεις όπου διαπιστώνεται απασχόληση αποκλειστικών νοσοκόμων που δεν προβλέπονται από τον οικείο ονομαστικό πίνακα, ειδοποιείται η ασφάλεια του νοσοκομείου και σε περιπτώσεις μη απομάκρυνσής τους ειδοποιείται η ασφάλεια του οικείου Αστυνομικού Τμήματος |
| 5. Σύμφωνα με το άρθρο 7 της υπ΄ αριθμ. Γ6α/Γ.Π.οικ.36622 (ΦΕΚ Β΄3289/28-06-2022) υπουργικής απόφασης, σε περίπτωση παραμονής συνοδού προσώπου που απασχολείται κατ’ οίκον για τη φροντίδα του ασθενούς, το πρόσωπο υποχρεούται να δηλώνει στην Προϊσταμένη της Νοσηλευτικής Υπηρεσίας το ΑΜΚΑ του, καθώς και το ΑΜΚΑ του εργοδότη και να προσκομίζει αντίγραφο του εργοσήμου για τον τελευταίο πλήρη μήνα απασχόλησης του |